Universitato Fudan

Universitato Fudan (en mandarene :复旦大学) estas publika esploruniversitato, situanta en Ŝanhajo en Ĉinio, kiu estis establita en 1905. Ĉi tiu universitato estas konsiderata kiel unu el la plej prestiĝaj en la lando (kun emfazo de medicinaj kaj Homa scienco) kun striktaj akceptokondiĉoj. Universitato Fudan havis profundan efikon al ĉina socio tra la jaroj kun multaj diplomiĝintoj integriĝantaj en la centrojn de potenco kaj kulturo en la lando. Kelkaj el la konataj diplomiĝintoj de la institucio inkluzivas Guo Guangchang kaj Hong Ying.

Universitato Fudan estas membro de multaj akademiaj organizoj inkluzive de la Asocio de la Universitatoj de la Pacifika Bordo, la C9-ligo ("Ligo de Naŭ Universitatoj"), Universitatas 21  kaj la Asocio de Esploraj Universitatoj en Orienta Azio .

Organize, Universitato Fudan konsistas el 17 lernejoj konsistantaj el 69 sekcioj kaj 77 esplorinstitutoj. La medicinaj studoj inkluzivas kunlaboron kun ĉirkaŭ 17 hospitaloj. La loka biblioteko estis establita en 1922 kaj ĝia suma areo estas proksimume 29,000 kvadrataj metroj. Ĝis la fino de 2004, la kolekto de la biblioteko konsistis el pli ol 4.45 milionoj da eroj inkluzive de artikoloj, libroj, periodaĵoj, gazetoj kaj registradoj.

La universitato havas multajn akademiajn kunlaborojn, kiuj inkluzivas studentajn interŝanĝojn kun ĉirkaŭ 200 institucioj en ĉirkaŭ 30 landoj. Inter la institucioj kiuj kunlaboras kun Universitato Fudan estas universitato Yale, Vaŝingtona Universitato en Sankta Luiso, universitato Kolumbio, universitato de Kalifornio: universitato de Kalifornio en Santa Barbara, universitato de Kalifornio en Los-Anĝeleso, universitato de Kalifornio en Berkeley, universitato Bocconi, universitato de Roĉestro, universitato de Kalifornio en Irvine, universitato de Kalifornio ĉe San-Diego, universitato de Sidnejo, universitato de Toronto, universitato de Tokio, universitato George Washington, kolegio Beloit de la universitato de Adelajdo, Nacia Universitato de Singapuro, London School of Economics, universitato Georgetown, King's College Londono, Instituto pri Politikaj Studoj de Parizo, Instituto de Empresa aŭ angle IE Business School en Madrido, universitato Harvard kaj universitato de Manĉestro.

 Rangigo 
 Ŝanhaja rangotabelo : 101-150 (2017)
 Times Supera Eduko : 109 lokoj (2019)
 QS-rangotabelo por universitatoj: 34 (2020)

 Referencoj 

 Eksteraj ligiloj 


 3D mapo
 Internacia Metropolo

Kategorio:Universitatoj en Ĉinio